U-I-237/14
Natisni
Opravilna št.:
U-I-237/14
Datum odločitve:
13. 1. 2015
Objavljeno:
Neobjavljeno | 26. 1. 2015
ECLI:
ECLI:SI:USRS:2015:U.I.237.14
Akt:
Odlok o občinskem prostorskem načrtu Občine Velike Lašče (Uradno glasilo Občine Velike Lašče, št. 7/13)
Izrek:
Pobuda za začetek postopka za oceno ustavnosti in zakonitosti Odloka o občinskem prostorskem načrtu Občine Velike Lašče (Uradno glasilo Občine Velike Lašče, št. 7/13) se zavrne.
Evidenčni stavek:
Ustavno sodišče pobudo za začetek postopka za oceno ustavnosti in zakonitosti zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marija Ilc Ivanc, Velike Lašče
Datum vloge:
8. 12. 2014
Vrsta odločitve:
sklep
Vrsta rešitve:
zavrnitev
Dokument:
US30582
Dokument v PDF obliki:
U-I-237-14.pdf
139 KB
Prenesite datoteko
U-I-237/14-4
13. 1. 2015
SKLEP
Ustavno sodišče je v postopku za preizkus pobude Marije Ilc Ivanc, Velike Lašče, ki jo zastopa Odvetniška pisarna Malovrh, Kastivnik, Kaluža, d. o. o., Ljubljana, na seji 13. januarja 2015
sklenilo:
Pobuda za začetek postopka za oceno ustavnosti in zakonitosti Odloka o občinskem prostorskem načrtu Občine Velike Lašče (Uradno glasilo Občine Velike Lašče, št. 7/13) se zavrne.
OBRAZLOŽITEV
1. Pobudnica izpodbija Odlok o občinskem prostorskem načrtu Občine Velike Lašče (v nadaljevanju OPN), ker naj bi bil v neskladju s 14. in 153. členom Ustave ter z določbami Zakona o prostorskem načrtovanju (Uradni list RS, št. 33/07, 108/09, 57/12 in 109/12 – v nadaljevanju ZPNačrt), ki urejajo javno razgrnitev oziroma javno obravnavo. Navaja, da je v postopku priprave OPN podala pobudo za spremembo namenske rabe njenega zemljišča in da je bilo zemljišče med postopkom priprave OPN že opredeljeno kot stavbno zemljišče, nato pa naj bi bilo na sami seji občinskega sveta, na kateri je bil OPN sprejet, ponovno opredeljeno kot kmetijsko. Meni, da je občinski svet v postopku sprejetja OPN ravnal samovoljno oziroma v neskladju z ZPNačrt.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo
in 109/12
– v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
3. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 46/07, 54/10 in 56/11) v sestavi:
predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik